Diari Oficial de la Generalitat Valenciana


Sumari del DOGV 9658, del 09-08-2023 (2023/8699)

Conveni de col·laboració entre la Generalitat, a través de la Conselleria d'Educació, Cultura i Esport, i la Universitat Jaume I de Castelló, per a la instrumentació de la subvenció nominativa relativa a la construcció d'un centre d'innovació educativa i tecnologies digitals a Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9658

Data del DOGV
:   09-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8699


Data del document
:   12-07-2023

Organisme emissor


Tipus de document
:   Anunci

Conveni de col·laboració entre la Generalitat, a través de la Conselleria d'Educació, Cultura i Esport, i la Universitat Jaume I de Castelló, per a la instrumentació de la subvenció nominativa relativa a la construcció d'un centre d'innovació educativa i tecnologies digitals a Castelló de la Plana. [2023/8699]  
D'una banda, la persona titular de la Conselleria d'Educació, Cultura i Esport, en virtut del nomenament efectuat per mitjà del Decret 12/2022, de 14 de maig, del president de la Generalitat, pel qual es nomena la persona titular de la Conselleria d'Educació, Cultura i Esport, i que actua en virtut de les facultats conferides per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; per l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport; per l'article 160.1.b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; per l'article 28 g) de la Llei 5/1983, de 30 de desembre, del Consell, i pels articles 6.3 i 12.6 del Decret 176/2014, de 10 d'octubre, pel qual es regulen els convenis que subscriga la Generalitat i el seu registre, en què s'autoritza especialment per a la subscripció d'aquest conveni per l'Acord del Consell de data 7 de juliol de 2023.  
I de l'altra, la Universitat Jaume I, amb CIF R0393833P, amb seu a la ciutat de Castelló de la Plana (Av. Vicent Sos Baynat, s/n, 12110), i en el seu nom i representació, la rectora, Eva Alcón Soler, d'acord amb el nomenament pel Decret 60/2022, de 20 de maig, de 2022, del Consell, i de conformitat amb les competències que li atorga l'article 71.1.i. dels Estatuts de la Universitat Jaume I de Castelló, aprovat pel Decret 95/2021, de 9 de juliol, del Consell de la Generalitat Valenciana (DOGV 9128 de data 15.07.2021).  
  
Les parts, en la representació que ostenten, es reconeixen la capacitat per atorgar aquest Conveni i en la seua virtut,  
  
  
EXPOSEN  
  
I  
  
La Constitució Espanyola considera, en l'article 27, l'educació com un dret fonamental de tots els espanyols i encomana als poders públics que promoguen les condicions per al gaudi efectiu.  
  
  
  
II  
  
Que la Llei 14/2011 de la ciència, la tecnologia i la innovació, estableix un marc general per al foment i la coordinació de la investigació científica i tècnica amb la finalitat de contribuir al desenvolupament sostenible i al benestar social mitjançant la generació i la difusió del coneixement i la innovació, i constitueix el referent bàsic per a promoure la col·laboració entre universitats, organismes públics d'investigació, empreses i entorn socioeconòmic en general, amb la finalitat de donar una resposta eficaç a les exigències del canvi social i tecnològic.  
  
  
  
III  
  
Que la Universitat Jaume I (UJI) és una entitat de dret públic que desenvolupa activitats de formació, recerca i desenvolupament científic i tecnològic interessada a col·laborar amb les institucions públiques valencianes i els sectors socioeconòmics per a facilitar la formació de la societat.  
Que l'UJI disposa de terrenys situats al seu parc científic i tecnològic per a la utilització per part de grups d'investigació, associacions i institucions del sector públic amb la finalitat d'afavorir la innovació i la transferència de coneixement.  
El Centre d'Innovació Educativa i Tecnologies Digitals CIETD naix amb la iniciativa de la Universitat Jaume I de la Conselleria d'Educació, Cultura i Esport, de fomentar, des d'una perspectiva interdisciplinària i col·laborativa, la formació, la investigació i la transferència del coneixement en l'àmbit de l'ensenyament i l'aprenentatge, de conformitat amb les polítiques europees de transformació digital de l'educació.  
  
En aquest sentit, l'UJI ha sigut un referent des dels seus orígens en l'àmbit de les noves tecnologies aplicades en l'educació, i compta, des de fa més de 25 anys, amb el primer servidor i cercador web d'Espanya, i des de 2001, amb el Centre d'Educació i Noves Tecnologies (CENT). Així també, compta amb la Unitat de Formació i Innovació Educativa, i disposa d'un ampli ventall de grups d'investigació i d'innovació educativa formats pel professorat universitari interessat en aquest àmbit, de diferents àrees de coneixement.  
El Centre d'Innovació Educativa i Tecnologies Digitals integraria diferents serveis, convertint-se en una plataforma de generació de coneixement i transferència al món educatiu, tant a escala local com global, de manera dinàmica i innovadora, i participant d'una manera decidida en l'educació del futur.  
L'UJI és titular dels terrenys on s'implantarà el nou centre tecnològic. L'àmbit de l'actuació es troba delimitat per la parcel·la UF1 del Parc Científic i tecnològic del campus de Riu Sec.  
Aquesta obra recull els nous espais i laboratoris per a la formació i la investigació en l'àmbit de l'ensenyament i de l'aprenentatge en què unifica en un mateix edifici de manera interdisciplinària i col·laborativa diferents unitats de la universitat i també de la Conselleria d'Educació, Cultura i Esport.  
El nou centre d'innovació de l'UJI haurà de tindre una superfície de 3.830 metres quadrats i quatre altures -a més d'una planta baixa-, en les quals albergarà diferents espais i departaments per a grups d'investigació educativa.  
Amb l'objectiu comú per part d'ambdues parts integrants d'aquest conveni d'afavorir la innovació i la transferència de coneixement, sorgix la necessitat d'implantar en el parc tecnològic uns espais flexibles específics per a la divulgació, la investigació i la millora dels processos d'ensenyament-aprenentatge mitjançant l'ús de les TIC (tècniques d'informació i comunicació), així com per a la formació, la innovació i els recursos del professorat en vistes de l'èxit educatiu de l'alumnat.  
  
Els espais que acollirà seran per a grups d'Investigació educativa, per al CENT (Centre d'Educació i Noves Tecnologies), UFIE (Unitat de Formació i Innovació Educativa), Centre de Formació, Innovació i Recursos Educatius (d'ara endavant CEFIRE) de Castelló, espais diàfans per a futura ampliació i espais tècnics i generals amb un escenari de l'aula de futur destinada a la formació de docents i adaptada específicament al context educatiu i que es puga dur a la pràctica en els centres educatius.  
La Conselleria d'Educació, Cultura i Esport, a través de la seua Secretaria Autonòmica d'Educació i Formació Professional, dins del Pla biennal de formació permanent de professorat no universitari per a tota la Comunitat Valenciana, subratlla el seu compromís inequívoc amb l'impuls de la innovació i la investigació educativa en els centres educatius, per a la millora dels processos d'ensenyament i aprenentatge que planifiquen i implementen, sobre la base de la conformació de xarxes de treball entre equips docents, la col·laboració amb les universitats i l'optimització de la coordinació entre les institucions responsables de la formació inicial i permanent del professorat no universitari.  
  
De l'anterior i en aquest marc, es desprén, mitjançant el pla anual d'actuació dels CEFIRE, dels programes d'activitats formatives dels centres docents, i d'altres iniciatives formatives promogudes per la Subdirecció General de Formació del Professorat, que aquesta Conselleria d'Educació, Cultura i Esport assumeix com a objectiu nuclear elevar l'impacte de la formació permanent del professorat en l'èxit educatiu del seu alumnat.  
L'UJI ha autoritzat l'ocupació temporal de despatxos a la Generalitat per a ubicar provisionalment la seu del CEFIRE de Castelló, que es troba al carrer José Pradas Gallén, s/n, i la seu del CEFIRE específic d'àmbit artisticoexpressiu, al carrer Major, 91, totes dues adreces a la localitat castellonenca.  
La Conselleria d'Educació, Cultura i Esport pretén establir una nova seu permanent per als dos CEFIRE indicats, el territorial de Castelló i l'específic d'àmbit artisticoexpressiu.  
Les dues parts estan interessades a enfortir les relacions quant a formació, investigació i transferència del coneixement en matèria de ciències de l'educació i formació del professorat.  
  
  
IV  
  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, en l'article 7 assigna a la Conselleria d'Educació, Cultura i Esport les competències en matèria d'educació, formació professional reglada, cultura i promoció cultural, política lingüística i esport.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 79 estableix que la persona titular de la Conselleria d'Educació, Cultura i Esport és l'òrgan jeràrquic superior del departament i exerceix totes les atribucions conferides per la Llei del Consell en l'àmbit de les competències que estableix l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'esmentat àmbit competencial.  
Per la seua banda, Llei orgànica 2/2023, de 22 de març, del sistema universitari, en l'article 3 estableix que les universitats poden establir relacions amb altres entitats per a la promoció i el desenvolupament dels seus fins institucionals.  
  
  
V  
  
Tenint coneixement de la voluntat de la Universitat Jaume I d'emprendre les obres de construcció d'un centre en matèria de formació de professorat, de la voluntat de la Conselleria d'Educació, Cultura i Esport d'impulsar la innovació i la investigació educativa en els centres educatius i que dues parts estan interessades a enfortir les relacions quant a formació, investigació i transferència del coneixement en matèria de ciències de l'educació i formació del professorat, se subscriu en data 14 de setembre de 2021 un protocol general en el qual es considera prioritària la construcció, en els terrenys de l'UJI, d'un centre d'innovació en matèria de formació del professorat.  
  
  
  
VI  
  
La Llei 38/2003, de 17 de novembre, general de subvencions, en l'article 22.2 a), disposa que es podran concedir de manera directa les subvencions previstes nominativament en els pressupostos i l'article 168.1. a) de la Llei 1/2015, de 6 de febrer, d'hisenda pública, del sector públic instrumental i de subvencions, assenyala que la concessió d'aquestes es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda o mitjançant conveni. En el cas que ens ocupa, i atenent a la descripció i finalitat de la línia pressupostaria, es considera que la forma més adequada d'instrumentar la concessió és la de conveni.  
  
  
  
VII  
  
Mitjançant la Resolució de 15 de març de 2022, del conseller d'Educació, Cultura i Esport (DOGV 9306, 25.03.2022), es va modificar el Pla estratègic de subvencions de la Conselleria d'Educació, Cultura i Esport per al període 2020-2023, i s'inclogué una nova línia nominativa S8621000 dins del programa 421.70, capítol 7, denominada «Construcció d'un centre d'innovació educativa i tecnologies digitals» amb la finalitat de finançar la construcció d'un centre d'innovació educativa i tecnologies digitals a Castelló de la Plana.  
La Llei de Pressupostos de la Generalitat Valenciana per a l'exercici 2023 recull aquesta línia nominativa a favor de la Universitat Jaume I amb un import pressupostat per a aquest exercici de 3.456.000 euros.  
  
  
VIII  
  
Per part seua, la Universitat Jaume I va licitar l'obra per a la construcció del Centre d'Innovació Educativa i Tecnologies Digitals (CIETD) per un import de 6.374.183,68 euros (IVA inclòs), dividit en 3 lots (Lot 1: Obra civil, lot 2: Instal·lacions elèctriques, lot 3: Instal·lació hidràulica i climatització).  
En data 15 de febrer de 2023, l'UJI adjudica els 3 lots a les empreses Civicons construcciones públicas SL, Industrial de Energía y Tecnología, SL, Veolia Servicios Lecam, SAU, respectivament, formalitzant els contractes a data 20 de març de 2023 per un import global de 5.864.332,41 euros (IVA inclòs).  
L'import previst de les actuacions a executar durant l'exercici de 2023 ascendeix a un total de 3.456.000 € d'acord amb el quadre d'actuacions que figura en l'annex d'aquest conveni.  
D'acord amb l'anterior, la Conselleria d'Educació, Cultura i Esport i la Universitat Jaume I de Castelló de la Plana acorden formalitzar el present conveni d'acord amb les següents  
  
CLÀUSULES  
  
Primera. Objecte  
El present conveni singular se subscriu a fi de desenvolupar durant l'exercici 2023 la col·laboració acordada entre la Conselleria d'Educació, Cultura i Esport i la Universitat Jaume I, en virtut del protocol signat en data 14 de setembre de 2021.  
En aquest sentit, aquest conveni té per objecte subvencionar les obres per a la construcció d'un Centre d'Innovació Educativa i Tecnologies Digitals al Campus de Castelló de la Plana a executar en l'exercici 2023, sense perjudici que en exercicis posteriors s'instrumenten successives línies de subvenció de conformitat amb les previsions contemplades en el protocol esmentat.  
L'import de les actuacions objecte d'aquesta subvenció durant l'exercici 2023 ascendeix a 3.456.000 euros (tres milions quatre-cents cinquanta-sis mil euros).  
  
Segona. Crèdit pressupostari i quantia de la subvenció  
La Conselleria d'Educació, Cultura i Esport té contemplada en el seu pressupost per a l'exercici 2023 una dotació de 3.456.000 euros (tres milions quatre-cents cinquanta-sis mil euros) dins del programa 421.70, capítol 7, línia de subvenció S8621000 «Construcció Centre Innovació Educativa i Tecnologies Digitals».  
  
Tercera. Entitat beneficiària  
La Universitat Jaume I tindrà la condició d'entitat beneficiària de la subvenció que s'instrumenta a través d'aquest conveni, de conformitat amb el que es disposa en l'article 11 de la Llei general de subvencions.  
  
Amb caràcter previ a la signatura d'aquest conveni, l'UJI declara de manera responsable que compleix les condicions i assumeix les obligacions establides en els articles 13 i 14 de la Llei de subvencions.  
  
Quarta. Compromisos de la Universitat Jaume I  
L'UJI es comprometrà a executar les actuacions relatives a la construcció d'un centre d'innovació educativa i tecnologies digitals a Castelló de la Plana, i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquell.  
La Universitat Jaume I, com a beneficiària de la subvenció, es compromet a:  
a) Destinar la quantitat objecte de subvenció a l'actuació prevista en aquest conveni.  
b) Assumir les despeses de redacció del projecte d'execució, estudi geotècnic i estudi de seguretat i salut de l'obra, així com assumir la direcció d'aquesta. Tant la redacció del projecte d'obra com la seua direcció facultativa, així com els possibles projectes complementaris o modificats, seran realitzats per la Universitat i no s'inclouen en el finançament d'aquest conveni, sense perjudici del seu trasllat a la comissió mixta prevista en aquest conveni per al seu coneixement, anàlisi i informe.  
c) Contractar i executar les obres d'acord amb el que preveu la Llei 9/2017, de 8 de novembre, de contractes de sector públic, i comunicar l'adjudicació a l'òrgan corresponent de la Conselleria d'Educació, Cultura i Esport. Tot això, sense perjudici de la supervisió periòdica de les obres que efectuaran els tècnics de la Generalitat.  
d) Presentar les certificacions d'obra, degudament signades i aprovades, a fi de percebre'n l'import.  
e) Facilitar totes les accions de comprovació de l'execució del projecte que sol·licite la Conselleria d'Educació, Cultura i Esport aportant la documentació que els siga requerida i possibilitant la realització de visites de seguiment.  
f) Remetre a la Conselleria el programa de desenvolupament dels treballs, així com el quadre resum d'adjudicació.  
g) Supervisar qualsevol incidència que es produïsca en l'execució del contracte.  
h) Finançar amb el seu pressupost les despeses que supose l'execució de l'obra i que superen l'import subvencionat. Tot això sense perjudici de la possibilitat que en exercicis posteriors s'instrumenten successives línies de subvenció per part de la Generalitat Valenciana per al finançament d'aquesta actuació, de conformitat amb l'acordat al protocol subscrit amb data 14 de setembre de 2021. En aquest cas, aquesta obligació quedarà sense efecte en allò que estiga cobert per l'import subvencionat.  
i) Donar instruccions al contractista de l'obligació de posar al seu càrrec, des de l'inici de les obres fins a la total finalització, un cartell informatiu que diga que es tracta d'una instal·lació subvencionada per la Generalitat a través de la Conselleria d'Educació, Cultura i Esport, atenent les característiques del manual d'identitat corporativa i el model de la qual serà facilitat per la Generalitat, amb la sol·licitud prèvia del contractista, així com una placa en les instal·lacions a la finalització de les obres en què es manifeste aquest finançament.  
j) Gestionar i obtindre les llicències necessàries per a la realització de l'obra. Seran per compte de la Universitat, les despeses que puguen ocasionar per a la tramitació de les llicències, tributs i permisos que, si escau, es necessiten per a la activitat subvencionada.  
k) Assumir la responsabilitat de qualsevol ordre que es derive de l'execució d'aquesta inversió, com a promotora i executora d'aquesta.  
l) Participar en la comissió de seguiment i coordinació  
m) Complir en la qualitat d'entitat beneficiària amb les altres obligacions previstes en la Llei 38/2003, general de subvencions, i en la Llei 1/2015, de 6 de febrer, de la Generalitat, d'Hisenda, de Sector Públic Instrumental i de Subvencions.  
n) Donar publicitat al conveni d'acord amb el que estableix l'article 12 del Decret 105/2017, de 28 de juliol, de Consell.  
  
Cinquena. Compromisos de la Generalitat a través de la Conselleria d'Educació, Cultura i Esport  
La Conselleria d'Educació, Cultura i Esport es compromet a:  
a) Finançar el cost d'execució efectiu de les obres de Construcció d'un Centre d'Innovació Educativa i Tecnologies Digitals a Castelló de la Plana per un import corresponent a les obres a realitzar en l'exercici 2023 segons el planejament d'obra que figura com annex a aquest conveni i que ascendeix a 3.456.000 euros (tres milions quatre-cents cinquanta-sis mil euros).  
b) Comprovar l'adequada justificació de la subvenció i, en cas d'incompliment, procedir a iniciar el procediment que estableixen els articles 41 a 43 de la Llei general de subvencions, i els articles corresponents del seu Reglament de desenvolupament i de la Llei 1/2015, d'hisenda, subvencions i sector públic instrumental de la Generalitat.  
c) Participar en la comissió de seguiment i coordinació.  
  
Sisena. Abonament i justificació de la subvenció  
1. El pagament de la subvenció es realitzarà una vegada rebuda justificació per part de l'UJI en la qual s'acredite la correcta execució de les obres objecte d'aquest conveni.  
2. La justificació del compliment de les condicions imposades i de la consecució dels resultats previstos, es realitzarà mitjançant la presentació d'un compte justificatiu en els terminis següents:  
- 10 de setembre de 2023  
- 10 d'octubre de 2023  
- 10 de desembre de 2023  
3. Els comptes justificatius inclouran:  
a) Una memòria d'actuació justificativa del compliment de les condiciones imposades en la concessió de la subvenció, amb indicació de les obres realitzades.  
b) Una memòria econòmica justificativa del cost de les obres realitzades que contindrà:  
b.1) Una relació classificada de les despeses d'inversions, amb indicació del creditor i del document, l'import, la data d'emissió i, si escau, la data de pagament.  
b.2) Les certificacions de les obres executades signades per l'empresa adjudicatària, pel director tècnic de l'obra, i aprovades per l'òrgan competent de contractació.  
b.3) El certificat de la Intervenció de la Universitat Jaume I que constate que tota la documentació aportada justifica pagaments fets efectius per la Universitat.  
b.4) Una relació detallada d'altres ingressos o subvencions que hagen finançat l'activitat subvencionada amb indicació de l'import i la procedència.  
4. La justificació de totes les despeses incorregudes en l'objecte d'aquest conveni, es realitzarà pels mètodes previstos en el títol ll de l'RD 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i de conformitat amb el que es preveu en la Llei 1/2015.  
5. L'abonament de la subvenció corresponent a la inversió executada es realitzarà per la Generalitat, d'acord amb els certificats dels justificants d'inversió duta a terme i que siguen presentats de conformitat amb el que preveu l'apartat anterior d'aquesta clàusula.  
6. El beneficiari haurà de justificar en l'exercici 2023, com a mínim l'import de les despeses subvencionables, fixades en 3.456.000 euros (tres milions quatre-cents cinquanta-sis mil).  
7. En el cas que l'import de la justificació de les despeses siga inferior a les despeses subvencionables, la subvenció es minorarà de manera automàtica en el percentatge que corresponga, sense perjudici que en exercicis posteriors s'instrumenten successives línies de subvenció, de conformitat amb el que està acordat en el protocol subscrit amb data 14 de setembre de 2021.  
8. Abans de procedir al pagament, l'òrgan gestor comprovarà que el beneficiari es troba al corrent amb les obligacions amb la Hisenda Estatal d'Administració Tributària, la Hisenda Autonòmica, la Tresoreria General de la Seguretat Social i amb el compliment de l'obligació de rendició dels seus comptes anuals davant la Sindicatura de Comptes, de conformitat amb la normativa aplicable.  
  
Setena. Resolució  
De conformitat amb el que disposa l'article 51 de la Llei 40/2015, d'1 d'octubre, de règim jurídic del sector públic, el conveni s'extingirà pel compliment de les obligacions que constitueixen el seu objecte o perquè s'incórrega en causa de resolució.  
Són causes de resolució:  
a) El transcurs del termini de vigència del conveni.  
b) L'acord unànime de tots els signants.  
c) L'incompliment de les obligacions i els compromisos assumits per part d'algun dels signants. En aquest cas, qualsevol de les parts pot notificar a la part incomplidora un requeriment perquè complisca en un determinat termini les obligacions o els compromisos que es consideren incomplits. Aquest requeriment s'ha de comunicar al responsable del mecanisme de seguiment, vigilància i control de l'execució del conveni. Si transcorregut el termini indicat en el requeriment, persisteix l'incompliment, la part que el va dirigir, ha de notificar a les parts signants la concurrència de la causa de resolució i s'entendrà resolt el conveni.  
  
d) Per decisió judicial declaratòria de la nul·litat del conveni.  
e) Per qualsevol altra causa diferent de les anteriors prevista en les lleis.  
  
  
Huitena. Comprovació de la subvenció  
De conformitat amb el que s'estableix en l'article 169 de la Llei 1/2015, de 6 de febrer, de la Generalitat Valenciana, d'hisenda pública, del sector públic instrumental i de subvencions, la Direcció General de Cultura i Patrimoni efectuarà la comprovació administrativa de la justificació documental de la subvenció concedida mitjançant la revisió de la documentació aportada.  
La comprovació material de la realització de les activitats es durà a terme mitjançant el pla de control següent:  
a) Es realitzarà un control administratiu i de qualitat, a fi de valorar el grau de compliment dels objectius marcats; s'analitzarà la documentació administrativa aportada pel beneficiari i es comprovarà l'execució, per a valorar si s'ajusta al que s'estableix en el conveni, així com a la qualitat i idoneïtat.  
b) El percentatge mínim d'ajuda que s'haurà de controlar serà del 50 % del total pagat en aquest conveni.  
c) Per a poder efectuar la comprovació material de les obres realitzades, el beneficiari de la subvenció haurà de facilitar l'accés a les seues instal·lacions al personal de l'òrgan gestor habilitat a aquest efecte perquè puga realitzar les visites in situ que siguen necessàries, de les quals es deixarà constància en les corresponents actes de visita.  
A més, a la finalització total de les obres es convidarà a la Conselleria d'Educació, Cultura i Esport a l'acte de recepció.  
  
Novena. Vigència i duració  
Aquest conveni estarà vigent des de la signatura i finalitzarà el 31 de desembre de 2023, si bé podrà tindre efectes retroactrius en pel que fa a la justificació d'actuacions ja realitzades a la data de la signatura d'aquest.  
  
Desena. Comissió de Seguiment, Vigilància i Control  
De conformitat amb el que disposa l'article 49. f) de la Llei 40/2015, de règim jurídic del Sector Públic, es crea un òrgan mixt de seguiment i control de les actuacions d'aquest conveni, integrat per membres de cadascuna de les parts, amb atribució de les funcions que preveu l'article 9 del Decret 176/2014, de Consell, i en concret:  
- Supervisar l'execució d'aquest conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte al que s'haja acordat.  
- Informar les parts dels retards i les incidències que es puguen presentar durant l'execució del conveni.  
Així mateix, una còpia de les actes, els acords o els informes de l'òrgan mixt de seguiment i control hauran de remetre's a la Direcció General d'Infraestructures Educatives de la Conselleria d'Educació, Cultura i Esport.  
Aquest òrgan ajustarà el seu funcionament al que es preveu per als òrgans col·legiats per la Llei 40/2015.  
La presidència recaurà en un dels representants de la Generalitat, i aquest ostentarà el vot de qualitat per a dirimir amb aquest vot els possibles empats que pogueren platejar-se en la presa de decisions.  
Aquesta comissió estarà integrada:  
Per part de la Conselleria d'Educació, Cultura i Esport:  
• La persona titular de la Secretaria Autonòmica d'Educació i Formació Professional o la persona en qui delegue.  
• La persona titular de la Direcció General d'Infraestructures Educatives o la persona en qui delegue.  
• La persona titular de la Subdirecció General de Formació del Professorat o la persona en qui delegue.  
• La persona titular de la Direcció Territorial d'Educació, Cultura i Esports o la persona en qui delegue.  
Per part de la Universitat Jaume I:  
• El vicerector d'Infraestructures i Sostenibilitat o la persona en qui delegue.  
• La vicerectora d'Estudis i Formació Permanent o la persona en qui delegue.  
• El vicerector d'Investigació o la persona en qui delegue.  
• El delegat de la rectora per a la Transformació Docent, la Comunicació i la Direcció del Gabinet o la persona en qui delegue.  
  
  
Onzena. Naturalesa i règim jurídic  
Aquest conveni té naturalesa administrativa i es troba exclòs de l'àmbit d'aplicació de la Llei 9/2017, de 8 de novembre, de contractes de sector públic.  
L'import per abonar té la consideració de subvenció pública, per la qual cosa hi serà aplicable el que disposa la Llei 38/2003, de 17 de novembre, general de subvencions, i el seu reglament de desplegament.  
També resulta d'aplicació la Llei 1/2015, de 6 de febrer, de la Generalitat, d'hisenda pública, de sector públic instrumental i de subvencions, i el Decret 176 / 2014, de 10 d'octubre, del Consell, pel qual es regulen els convenis que subscriu la Generalitat i el registre d'aquests.  
  
Serà obligació de les parts en aplicació de la secció primera, normes generals de la Llei 1/2022, de 13 d'abril, de transparència i bon govern de la Comunitat, publicar el text íntegre del conveni i el corresponent informe de necessitat, una vegada subscrita al portal de transparència de la Generalitat «gva oberta» i de la pàgina web de la Universitat Jaume I. Així mateix, també es publicarà una memòria succinta sobre les activitats realitzades en el marc del conveni i també l'execució pressupostària.  
Les qüestions litigioses a què puga donar lloc la interpretació, modificació, efectes o resolució d'aquest conveni, seran resoltes per la jurisdicció contenciosa administrativa d'acord amb el que disposa l'article 10.1 g) la Llei 29/1998, de 13 de juliol.  
Aquest conveni s'inscriurà en el Registre de Convenis de la Generalitat.  
  
Dotzena. Clàusula de reintegrament  
Pel que fa al possible reintegrament de la subvenció d'aquest conveni, serà conformement al que preveu el títol II de la Llei 38/2003, de 17 de novembre, general de subvencions i a l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tretzena. Incompatibilitats  
El finançament d'aquest conveni per part de la Generalitat Valenciana és incompatible amb altres subvencions que sol·licite la Universitat Jaume I l'objecte de la qual siga el descrit en la clàusula I.  
Així mateix, de conformitat amb l'article 19.3 de la Llei 38/2003, de 17 de novembre, general de subvencions, l'import global de les subvencions, ajudes, ingressos o recursos, en cap cas podrà superar el total de l'import de l'actuació.  
  
Catorzena. Notificació a la Comunitat Europea  
De conformitat amb l'article 107.1 del Tractat de funcionament de la Unió Europea, les ajudes regulades per mitjà d'aquest conveni no falsegen ni amenacen de falsejar la competència per afavorir determinades empreses o produccions, de manera que, en virtut de l'article 3.4 de Decret 128/2017, de 29 de setembre, de Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no serà obligatòria la notificació o la comunicació d'aquest conveni a la Comissió Europea per autoritzar-lo.  
  
  
Quinzena. Remissió a la Sindicatura de Comptes  
Aquest conveni es remetrà electrònicament, dins dels tres mesos següents a la subscripció, a la Sindicatura de Comptes de la Comunitat Valenciana, segons estableix l'article 53 de la Llei 40/2015, d'1 d'octubre, de règim jurídic del sector públic.  
  
Setzena. Protecció de dades  
La signatura d'aquest conveni comporta el tractament de dades de les persones signants i dels membres de la comissió mixta de seguiment i control, per la qual cosa s'apliquen les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
En compliment del que disposa l'article 13 del RGPD, la informació en matèria de protecció de dades és la següent:  
a) Responsables del tractament:  
1. Conselleria d'Educació, Cultura i Esport: avinguda de Campanar, 32. 46454 València. Correu electrònic: typqvwjisiangpkbhdnvoadk@uya.ku.  
2. Universitat Jaume I: Edifici Rectorat i Serveis Centrals. Campus de Riu Sec. Castelló de la Plana (12549), Espanya. Correu electrònic: qinbpnaprmqgamb@fiu.dz  
b) Delegació de protecció de dades:  
1. De la Generalitat Valenciana: passeig de l'Albereda, 16. 46005 València. Correu electrònic: kfh@llk.ev.  
2. De la Universitat Jaume I: Edifici Rectorat i Serveis Centrals. Campus de Riu Sec. Castelló de la Plana (12004), Espanya. Correu electrònic: bkwompxhtybryqb@jiu.ly  
c) Finalitat del tractament: gestionar la signatura del conveni, i desenvolupar i executar-ne el contingut.  
d) Les bases de legitimació general aplicables al tractament de dades són les previstes en l'article 6.1 del RGPD, apartats c) (obligació legal consistent en publicació del conveni en el DOGV i en el Portal de Transparència de la Generalitat i comunicació al Registre de Convenis per a la corresponent inscripció en aquest) i e) (compliment d'una missió realitzada en interés públic o en l'exercici de poders públics conferits al responsable del tractament).  
e) Persones destinatàries de les dades: el conveni, amb les dades de les persones signants, serà objecte de les comunicacions descrites en l'apartat anterior.  
f) Les dades no seran objecte de transferències internacionals.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com no ser objecte de decisions individuals automatitzades, que, en el cas de la Conselleria, es farà de conformitat amb el que s'indica en la pàgina següent: http://www.gva.es/va/proc19970. Per a l'exercici de drets davant l'UJI, la persona interessada dirigirà la seua sol·licitud a qualsevol de les direccions indicades en l'apartat 2. a) d'aquesta clàusula.  
i) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades de la Generalitat, de conformitat amb el qual s'indica en la pàgina següent: http://www.gva.es/proc22094, o davant la Delegació de Protecció de Dades de l'UJI, mitjançant el registre electrònic (https://www.uji.es/reg/rest/publicacion/solicitud\_generica) o, presencialment, a l'Oficina d'Informació i Registre (InfoCampus), situada a l'Àgora Universitària - Locals 14-15. També pot formular una reclamació davant l'Agència Espanyola de Protecció de Dades, a través de la seu electrònica accessible en https://www.aepd.es.  
  
  
Dessetena. Publicació  
D'acord amb el que s'estableix en l'article 9.3 de la Llei 38/2003 i el 20 del Decret 176/2014, aquest conveni serà objecte de publicació en el Diari Oficial de la Generalitat Valenciana.  
I en prova de conformitat se subscriu aquest conveni en el lloc que consta en l'encapçalament, i amb la data reflectida en la signatura electrònica.  
  
València, 12 de juliol de 2023  
  
La consellera d'Educació, Cultura i Esport,  
Raquel Tamarit Iranzo  
  
La rectora de la Universitat Jaume I de Castelló,  
Eva Alcón Soler  
  
  
Construcció d'un centre d'innovació educativa i tecnologies digitals a Castelló de la Plana (Universitat Jaume I)  
  
Quadre d'actuacions exercici 2023  
  
 Import adjudicació Actuacions  
2023  
Lot 1 Obra civil 4.179.106,88 € 2.428.000,00 €  
Lot 2 Instal·lacions elèctriques 731.711,87 € 315.000,00 €  
Lot 3 Instal·lacions hidràuliques i climatització 953.513,66 € 713.000,00 €  
  Total els tres lots 5.864.332,41 € 3.456.000,00 €  
  
  
  
  
  
\* \* \* \* \*  
  
Construcción de un centro de innovación educativa y tecnologías digitales en Castelló de la Plana (Universitat Jaume I)  
  
Cuadro de actuaciones ejercicio 2023  
  
  
 Importe adjudicación Actuaciones  
2023  
Lote 1 Obra civil 4.179.106,88 € 2.428.000,00 €  
Lote 2 Instalaciones eléctricas 731.711,87 € 315.000,00 €  
Lote 3 Instalaciones hidráulicas y climatización 953.513,66 € 713.000,00 €  
  Total los tres lotes 5.864.332,41 € 3.456.000,00 €